Nautilus organitza una ponència sobre la restauració de l'Església de Sant Nicolau de Bari
22 de maig 2023

L'associació cultural Nautilus ha programat una ponència sobre la restauració de l'Església de Sant Nicolau de Bari, coneguda popularment com la Capella Sixtina valenciana. Este esdeveniment tindrà lloc hui, dilluns 22 de maig, a les 18.30 hores a la Casa Municipal de Cultura del Port de Sagunt.

La conferència sobre el procés de restauració d'esta església, situada en el centre històric de València, és a càrrec de la catedràtica del Departament de Conservació i Restauració de Béns Culturals de la Universitat Politècnica de València, Pilar Roig. Durant l'esdeveniment, que forma part de la programació cultural primaveral del departament de Cultura de l'Ajuntament de Sagunt, s'explicaran els detalls sobre la rehabilitació de les pintures murals, les escultures i l'ornamentació de la volta.

Segons la catedràtica, qui també és la directora del Projecte de Restauració de l'Església de Sant Nicolau de Bari: **«L'excepcional labor realitzada ha sigut considerada ja, tant per la magnitud de l'obra com per les tècniques emprades, com la restauració més important portada a terme en l'àmbit internacional en l'època recent».**

**![](/media/x0cd1aas/image003_c.jpg?width=561.8806306306307&height=850)**

*   [](http://www.facebook.com/sharer.php?u=https://aytosagunto.es/va/actualitat/nautilus-organitza-una-ponencia-sobre-la-restauracio-de-l-esglesia-de-sant-nicolau-de-bari/ "Facebook")
*   [](http://twitter.com/share?url=https://aytosagunto.es/va/actualitat/nautilus-organitza-una-ponencia-sobre-la-restauracio-de-l-esglesia-de-sant-nicolau-de-bari/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/nautilus-organitza-una-ponencia-sobre-la-restauracio-de-l-esglesia-de-sant-nicolau-de-bari/ "Linked In")
*   [](mailto:?body=https://aytosagunto.es/va/actualitat/nautilus-organitza-una-ponencia-sobre-la-restauracio-de-l-esglesia-de-sant-nicolau-de-bari/)